สวัสดีค่ะคือดิฉันพึ่งไปถอดเข็มยาคุมออกมาแล้วทานยาคุมตั้งแต่วันที่เอาออกทานมาได้18เม็ดแล้วพอดียาคุมหลานแกะเล่นดิฉันเลยไปซื้อแผงใหม่มาทานเริ่มทานวันนั้นทันทีเริ่มจากเม็ดแรก แต่ประจำเดือนยังไม่มาตั้งแต่ถอดเข็ม ดิฉันจะสามารถหลั่งในได้ไหมคะ จะท้องไหมคะรู้สึกกังวลมากค่ะ
สวัสดีค่ะ หากได้เริ่มทานยาคุมกำเนิดภายในวันที่ถอดยาฝังคุมกำเนิดออก ยาคุมกำเนิด ก็จะออกฤทธิ์ในการป้องกันการตั้งครรภ์ได้อย่างต่อเนื่อง ซึ่งหากทานยาได้อย่างถูกต้อง ยาคุมกำเนิดจะช่วยป้องกันการตั้งครรภ์ได้มากกว่า 99% ซึ่งสามารถที่จะมีเพศสัมพันธ์โดยการหลั่งในได้ค่ะหากทานยาคุมถึงเม็ดที่ 18 แล้วยาที่เหลือได้ถูกแกะทิ้งไปแล้ว ก็ควรซื้อยาคุมแผงใหม่ ยี่ห้อเดิม มาทานต่อในเม็ดที่ 19 ค่ะ ไม่ต้องเริ่มทานใหม่ตั้งแต่เม็ดแรก แต่หากได้เริ่มทานตั้งแต่เม็ดแรกไปแล้ว ประจำเดือนก็ย่อมจะไม่มา จนกว่าจะทานยาคุมครบ 21 เม็ดของแผงใหม่ค่ะ และเมื่อทานยาแผงใหม่ครบแล้ว และเว้นระยะครบ 7 วันแล้ว (สำหรับชนิด 21 เม็ด) หากประจำเดือนไม่มา ก็ควรตรวจหาการตั้งครรภ์ดูก่อน หากตรวจไม่พบ ก็ให้เริ่มทานยาคุมแผงใหม่ต่อไปได้ ทั้งนี้ หากไม่มีประจำเดือนมา อาจเกิดจากเยื่อบุโพรงมดลูกยังคงฝ่อบางจากผลของยาฝังคุมกำเนิดได้ แต่ก็ไม่ได้อันตรายแต่อย่างใด เมื่อทานยาคุมต่อเนื่องไปซักระยะ ประจำเดือนก็น่าจะกลับมาในที่สุดค่ะ